b'\n_START_ARTICLE_\nMont\xc3\xa9cheroux\n_START_SECTION_\nGeografie\n_START_PARAGRAPH_\nSatul est situat \xc3\xaen nord-estul regiunii Franche Comt\xc3\xa9, nu departe de Elve\xc8\x9bia, la o atitudine mijlocie de 650 de metri de la nivelului m\xc4\x83rii, amplasat \xc3\xaentr-o oaz\xc4\x83 verde pe un platou alungit, \xc3\xaenconjurat de valea ad\xc3\xa2nc\xc4\x83 a r\xc3\xa2ului Doubs, 8 km \xc3\xaen nord de re\xc8\x99edin\xc8\x9ba cantonal\xc4\x83 Saint-Hippolyte (aici \xc8\x99i confluen\xc8\x9ba de Doubs cu Desoubre) \xc8\x99i aproximativ 20 km \xc3\xaen sud de ora\xc8\x99ul Montb\xc3\xa9liard. \xc3\x8en nordul satului se ridic\xc4\x83 muntele Echeroux (820 m).\n_START_SECTION_\nIstoric\n_START_PARAGRAPH_\nMont\xc3\xa9cheroux este men\xc8\x9bionat pentru prima dat\xc4\x83 \xc3\xaen 1040 sub numele de Monte Escherolo. \xc3\x8en anul 1136, comuna a fost descris\xc4\x83 pentru prima oar\xc4\x83 ca posesiunea con\xc8\x9bilor de la Roche sub numele Montecherul. Apoi, la \xc3\xaenceputul secolului al XIII-lea, ea a f\xc4\x83cut parte al domniei m\xc4\x83n\xc4\x83stiri de la Lucelle compus\xc4\x83 din mai multe sate, c\xc4\x83tune \xc8\x99i ferme \xc3\xaentre ele \xc8\x99i Cl\xc3\xa9mont. \xc3\x8en 1242, Thiebaud I de Neuch\xc3\xa2tel- Bourgogne a primit mo\xc8\x99ia de la abatele Thiemo von Ramstein \xc8\x99i a l\xc4\x83sat s\xc4\x83 ridice un castel care se afla pe o st\xc3\xa2nc\xc4\x83 \xc3\xaentre Saint-Hippolyte \xc8\x99i Pont-de-Roide, determin\xc3\xa2nd Cl\xc3\xa9mont comun\xc4\x83 principala \xc8\x99i celelalte sate inclus Mont\xc3\xa9cheroux subordonate. Data de construc\xc8\x9bie a castelului nu este cunoscut\xc4\x83, dar acesta a fost citat \xc3\xaentr-un act de \xc3\xaemp\xc4\x83r\xc8\x9bire din 1261, efectuat de Thiebaud I pentru fiii s\xc4\x83i._NEWLINE_\xc3\x8en timpul r\xc4\x83zboaielor burgunde, \xc3\xaen august 1475, confedera\xc8\x9bii au luat castelul \xc3\xaen asalt. Dup\xc4\x83 distrugerea definitiv\xc4\x83, \xc3\xaen anul 1519, de c\xc4\x83tre Contele de W\xc3\xbcrttemberg, acum Mont\xc3\xa9cheroux a devenit satul major \xc8\x99i cele 18 familii de \xc8\x9b\xc4\x83rani din \xc3\xaemprejurarea castelului au fost str\xc4\x83muta\xc8\x9bi la Mont\xc3\xa9cheroux, mo\xc8\x99ia lui Leopold Eberhard Duce de W\xc3\xbcrttemberg, Conte de Montb\xc3\xa9liard \xc8\x99i, \xc3\xaen anul 1562, reprezentan\xc8\x9bi locuitorilor conacului au jurat fidelitate fa\xc8\x9b\xc4\x83 de comisarii contelui Frederic I de W\xc3\xbcrttemberg._NEWLINE_Din a doua jum\xc4\x83tate a secolului al XVIII-lea, \xc3\xaen comun\xc4\x83 s-a dezvoltat o industrie pentru produc\xc8\x9bia de cle\xc8\x99ti \xc8\x99i copce, fabric\xc3\xa2nd multe instrumente de utilizare de c\xc4\x83tre ceasornicari. Astfel, Mont\xc3\xa9cheroux a fost numit \xe2\x80\x9ecapitala mondial\xc4\x83 a cle\xc8\x99telui\xe2\x80\x9d. Datorit instal\xc4\x83rii unei linii precum g\xc4\x83ri de cale ferat\xc4\x83, la sf\xc3\xa2r\xc8\x99itul secolului al XIX-lea, mai mult de 200 de muncitori au fost angaja\xc8\x9bi acolo. \xc3\x8en acest timp, popula\xc8\x9bia a crescut la peste 1200 de locuitori._NEWLINE_Pentru perioada de legislatur\xc4\x83 2014-2020 a fost aleas\xc4\x83 ca primar\xc4\x83 Chantal Vernier.\n_START_SECTION_\nToponimie\n_START_PARAGRAPH_\nMons Echerolus (1040), Montecherul (1136), Montetrucheto (1397), Montescherut (1406), Montescheroulx (1532), Monterescherut (1571), Montechichire (secolul al XVII-lea), Monteschelu (1648), Mont\xc3\xa9ch\xc3\xa9roux din 1765'